**PÁLYÁZATI FELHÍVÁS**

**Szőgyén Jövője Közalapítvány nyílt pályázatot hirdet a**

 **„Kultúra, sport 2019” támogatására**

Pályázati kiírás a 2019. évi kultúra és sport tevékenységek támogatására a Szőgyén Jövője Közalapítvány /továbbiakban: SzJK/ költségvetéséből az Alapító Okirat fejezeteinek értelmében.

**Általános útmutató a pályázati kérelmek kidolgozásához**

**I. Pályázók köre**

1. Jogi személyek
2. Polgári társulások
3. Természetes személyek csoportosulása / min. 5 tagúak/

**II. Pályázati feltételek**

1. A pályázó rendelkezik szőgyéni székhellyel vagy állandó lakhellyel Szőgyénben
2. Nincs semmi köztartozása Szőgyén községgel és a Közalapítvánnyal szemben
3. Az előző évi pályázati elszámolása hiánytalanul teljesítve van

**Egy pályázó 1 kérelmet jogosult benyújtani a kultúra vagy a sport területére !!!**

**III. Pályázati kérelem**

* Az aktuális pályázati kérelem formátuma elérhető Szőgyén Község honlapján, www.svodin.sk
* A pályázati kérelmet írásos formában kell benyújtani a községi hivatal titkárságára!
* A pályázati kérelem minden mezőjét hiánytalanul kell kitölteni !
* A pályázati kérelmet 2 eredeti példányban kell leadni !
* A pályázati kérelem beadási határideje: 2019. április 15. a községi hivatal titkárságára, vagy postai úton – meghatározó a pecsét dátuma !

* Ha a pályázó több pályázati kérelmet ad be, vagy az adott pályázat nincs összhangban a fent említett Alapító Okirat ide vonatkozó fejezetével– kizárandó a pályázók köréből!
* Ha a pályázó az egész évi rendezvényeire kíván pályázati kérelmet beadni, akkor egy megnevezés alatt, ami a - pályázat címe – megteheti. Köteles viszont a projekttervben szétírni az egyes rendezvényeket, ezeket teljesíteni, a költségeket az elszámolásnál különálló pénztári bizonylattal, számlával alátámasztani.
* A pályázati kérelmet és adott esetben a hozzá csatolt mellékleteket a törvényes képviselő, vagy az arra jogosult személyek / 2 személy/ írják alá kék tollal.

**IV. A pályázat megvalósítási paraméterei:**

**Megvalósítási időszak: 2019.01.01. – 2019.12.31.**

**Benyújtási határidő: 2019. április 15**.

**Igényelhető összeg: 50 eurótól – 500 euróig**

**A támogatási összegről a beérkezett pályázatok mennyisége és minősége alapján a SzJK kuratóriuma dönt.**

**A támogatás folyósítása**:

SzJK a megítélt támogatási összeget a döntést követően 20 napon belül átutalja a Támogatottnak.

Egy összegű, támogatási előlegként történő folyósítás, vagy a támogatás felhasználását igazoló beszámoló elfogadását követően történő utólagos finanszírozás.

**Nem részesülhetnek támogatásban**:

Politikai pártok, vagy közvetlen politikai tevékenységet folytató szervezetek

**A pályázati kérelmet 2019. április 15.-ig kell leadni a községi hivatal titkárságán, vagy postai úton / meghatározó a pecsét dátuma/ a következő címre:**

**Szőgyén Jövője Közalapítvány**

**Fő út 1**

**943 54 Szőgyén**

**A benyújtási határidő be nem tartása jogvesztő !!!**

**Szőgyén, 2019. január**